**ЧРЕЗ ПРЕДСЕДАТЕЛЯ НА**

**43-то НАРОДНО СЪБРАНИЕ**

**ДО**

**ПРОФ. ТОДОР ТАНЕВ**

**МИНИСТЪР НА ОБРАЗОВАНИЕТО И НАУКАТА**

**ВЪПРОС**

От Стоян Мирчев, народен представител от

ПГ „БСП лява България“

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание внасям въпрос

**ОТНОСНО**: мюсюлманските духовни общообразователни училища в България

**УВАЖАЕМИ ГОСПОДИН МИНИСТЪР,**

 Във връзка с публикувана в българските медии информация, моля да ме информирате за следното:

 1. Вярна ли е информацията, че заместник-директори в мюсюлманските средни общообразователни училища в градовете Русе, Шумен и Момчилград са лица, които не са български граждани? На какво основание и кога са направени тези назначения?

 2. Как и какъв контрол упражнява Министерство на образованието и науката за спазването и точното прилагане на законовата уредба в тези училища?

Моля, отговорът да е в писмен вид.

**Стоян Мирчев:**